### Resumé

For at imødekomme det stigende børnetal besluttede forligspartierne i budgetforlig 2024 at øge dagtilbudsområdets anlægsbudget med 20 mio. kr. i 2024 og 45 mio. kr. fra 2025-2027.

I sagen gives status på anvendelse af puljen og Børne- og Familieudvalgets beslutning om disponering af midlerne fremadrettet. Der søges også rådighedsbeløb og anlægsbevilling til opstart af to nye projekter på [adresse] og Nørup/Vandel.

### Sagsfremstilling

Forligspartierne blev i budgetforlig 2024 enige om at imødekomme det stigende børnetal ved at øge kapaciteten inden for dagtilbudsområdet ved at tildele 155 mio. kr. til udvidelse af eksisterende daginstitutioner og helt nye daginstitutioner. Fordelingen er som følger: 20 millioner kroner i 2024, stigende til 45 millioner kroner i perioden 2025-2027. Der skal løbende rapporteres om puljens anvendelse til Økonomiudvalget før sommerferien og inden årets udgang, med start fra 2024. Dette er den anden afrapportering.

Status på brug af de 155 mio. kr. fremgår af oversigten herunder:

![](data:image/png;base64...)

De fire første projekter fremgik af sag nr. 65 på BFU 30. maj  2025, mens de to nederste med kursiv er nye projekter.

#### Status på igangværende projekter:

**[adresse]**:  Nyt byggeri til 120 børn, åbner ca. 1. marts 2026.

**Ikær - Børnenes Hus**: Første etape er taget i brug (1. april 2024). Færdiggøres senest 1. maj 2025 med plads til ca. 115 børn.

**Tirsbækgård**: Udvidelse af kapacitet med forventet ibrugtagning 1. september 2025.

**Ny daginstitution på [adresse]*:  I planlægningsfasen.

#### Nye projekter:

**Ny daginstitution på [adresse]**: Børne- og Ungeforvaltningen anbefaler, at der sættes gang i etablering af en helt ny daginstitution på [adresse] i Vejle med plads til 120 børn. Daginstitutionen forventes, at erstatte pladserne i Vuggestuen Bøgen og andre midlertidige pladser på [adresse]. Etableringen forudsætter en aftale om, at den selvejende institution Bøgen bliver kommunal, og at institutionen fraflytter de nuværende lokaler, hvor udearealerne er blevet kraftigt reducerede. Samtidig forudsættes tilvejebragt et plangrundlag og en nærmere projektbeskrivelse for en ny attraktiv institution i [adresse]. Til igangsætning og projektering foreslås bevilget 1 mio. kr. i 2025, mens vi afventer afklaring af ovenstående forhold. [adresse] er et lokalområde, hvor der ikke er tilstrækkelig dagtilbudskapacitet i området samtidig med, at der er lavet nogle midlertidige pladser bl.a. i stuehuset ved Solsikkens Fritidsklub, der ikke er velegnet til daginstitutionsbrug. Institutionen forventes tidligst at kunne stå færdig i 2027. Den samlede udgift for projektet forventes at være 45 mio. kr.

**Kapacitetsudvidelse i Nørup-Vandel**: Skovkanten passer i dag langt flere børn end daginstitutionen oprindelig er bygget til. Der er derfor tilknyttet en naturbus, så nogle af børnene dagligt kan komme på udflugt ud af huset, men denne løsning er ikke langtidsholdbar. Derfor anbefales en kapacitetsudvidelse i Nørup-Vandel-området, der også tager højde for behovet for en god løsning for legestue for dagplejerne i området. Kommunale Ejendomme har estimeret kapacitetsudvidelsen op til 22,6 mio. kr. Børne- og Familieudvalget vil snarest blive præsenteret for løsningsforslag og vil blive inviteret på besigtigelse. Til igangsætning og projektering foreslås bevilget 3 mio. kr. i 2025. Den samlede udgift for projektet forventes at være 22,6 mio. kr.

Som det fremgår af skemaet, så er der endnu 6,8 mio. kr. i 2027, der ikke er disponeret fra puljen. Såfremt det besluttes, at gennemføre en helhedsplan for Engum inkl. en ny daginstitution vil beløbet kunne bidrage til dette. Når de 6,8 mio. er disponeret er puljen opbrugt. Af evt. yderligere potentielle udbygningsprojekter hvor kapaciteten ser ud til at være udfordret, er Laura Winther eller en udbygning i [adresse]. Disse fremgår ikke af ovenstående skema.

### Økonomi

![](data:image/png;base64...)

#### **Opsummering af de** bevillingsmæssige **konsekvenser:**

Sagen medfører, at der søges om anlægsbevilling og rådighedsbeløb i 2025 på 1 mio. kr. til en ny daginstitution på [adresse] og 3 mio. kr. til kapacitetsudvidelse i Nørup/Vandel. Samtidig søges om det resterende rådighedsbeløb på 44 mio. kr. til daginstitutionen på [adresse] og 19,6 mio. kr. til kapacitetsudvidelsen i Nørup/Vandel. Beløbene er fordelt i 2026 og 2027 og finansieres af pulje til nye daginstitutioner, som er afsat til formålet.

#### Høring:

Centralt budget har ingen bemærkninger af bevillingsmæssig karakter

### Klima og resiliensvurdering

Ingen bemærkninger

### Sagens videre forløb

Afrapporteringen af anvendelsen af anlægspuljen på 155 mio. kr. skal behandles af Økonomiudvalget.

De bevillingsmæssige konsekvenser skal behandles af Økonomiudvalget og Byrådet.

### Historik

#### Børne- og ungedirektøren indstiller, den 21. november 2024, punkt 127:

at afrapporteringen sendes til orientering i Økonomiudvalget, som jævnfør budgetforlig 2024, skal modtage afrapportering om anvendelsen af de afsatte anlægsmidler på dagtilbudsområdet, og

at de bevillingsmæssige konsekvenser godkendes, jf. bevillingsskemaet under afsnittet økonomi

#### Beslutning fra Børne- og Familieudvalget, den 21. november 2024, punkt 127:

Anbefalet.

#### Beslutning fra Økonomiudvalget, den 2. december 2024, punkt 281:

Anbefales.

### Beslutning

Godkendt.